У Вікіпедыі ёсць артыкулы пра іншых асоб з прозвішчам Саковіч.

**Андрэй Саковіч** (нар. 15 красавіка 1992, Гомель) — беларускі футбаліст, брамнік.

Клубная кар’ера
---------------

Выхаванец «Гомеля», з 2008 года выступаў за дубль. У сезоне 2010 быў асноўным брамнікам фарм-клуба «Гомель-2», які гуляў у Другой лізе.

З 2012 года стаў асноўным брамнікам дубля. Тады ж пачаў прыцягвацца да асноўнай каманды. Дэбютаваў за «Гомель» 12 ліпеня 2012 у матчы Лігі Еўропы супраць фарэрскага «Вікінгура» (4:0). 25 лістапада 2012 згуляў свой першы матч у Вышэйшай лізе (супраць «Белшыны», 1:3).

З 2013 перастаў з’яўляцца ў аснове, толькі зрэдку трапляў на лаўку запасных, выступаў за дубль. У выніку ў снежні 2014 года пакінуў гомельскі клуб. Аднак праз некаторы час «Гомель» пакінуў таксама асноўны брамнік Андрэй Клімовіч, і Саковіч вярнуўся ў каманду, у лютым 2015 падоўжыўшы кантракт.

Сезон 2015 Андрэй пачаў у якасці асноўнага брамніка «Гомеля». Са жніўня саступіў месца ў аснове Алегу Кавалёву, але ў кастрычніку вярнуў месца ў старце. Пасля вылету «Гомеля» ў Першую лігу застаўся ў камандзе, але ў сезоне 2016 не з’яўляўся на полі. У жніўні 2016 года, разарваўшы кантракт з «Гомелем», стаў іграком «Ліды», дзе стаў асноўным брамнікам. Па заканчэнні сезона ў снежні 2016 года пакінуў лідскі клуб.

У студзені 2017 года падпісаў кантракт з салігорскім «Шахцёрам», які ўзначаліў былы трэнер «Гомеля» Алег Кубараў. Аднак ужо ў сакавіку 2017 года пакінуў «Шахцёр», так і не згуляўшы за яго ў афіцыйных матчах, і неўзабаве далучыўся да «Белшыны». У складзе бабруйскага клуба стаў асноўным брамнікам. Па заканчэнні сезона ў снежні 2017 года пакінуў «Белшыну».

У студзені 2018 года стаў іграком жыткавіцкага ЮАС. Быў асноўным брамнікам жыткавіцкага клуба. У сакавіку 2019 года разарваў кантракт з ЮАС і неўзабаве далучыўся да наваполацкага «Нафтана», дзе чаргаваўся ў складзе з Яўгенам Грэмзам.

У студзені 2020 года перайшоў у рэчыцкі «Спадарожнік». Аднак, не здолеў замацавацца ў складзе, згуляў толькі ў адным матчы — 6 чэрвеня супраць «Асіповічаў» у Кубку Беларусі. У ліпені 2020 года разарваў кантракт з клубам і неўзабаве далучыўся да «Гарадзеі», дзе стаў другім брамнікам, тройчы згуляў за каманду ў Вышэйшай лізе і адзін раз у Кубку Беларусі.

У сакавіку 2021 года стаў іграком гомельскага «Паперпрама», дзе быў асноўным брамнікам у Другой лізе. У сакавіку 2023 года падоўжыў пагадненне з клубам. Пакінуў «Паперпрам» у студзені 2024 года.

Міжнародная кар’ера
-------------------

У 2012—2013 гадах прыцягваўся да моладзевай зборнай Беларусі, але пераважна заставаўся на лаўцы запасных. Адзіны раз выйшаў на поле 14 жніўня 2012 года ў матчы супраць Чарнагорыі на турніры памяці Валерыя Лабаноўскага ў Кіеве.

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2008 | дубль | Гомель | Беларусь | 2 | −0 |
| 2009 | дубль | Гомель | Беларусь | 19 | −19 |
| 2010 | Д3 | Гомель-2 | Беларусь | 29 | −40 |
| 2011 | дубль | Гомель | Беларусь | 10 | −3 |
| 2012 | Д1 | Гомель | Беларусь | 1 | −3 |
| 2013 | дубль | Гомель | Беларусь | 30 | −20 |
| 2014 | дубль | Гомель | Беларусь | 31 | −23 |
| 2015 | Д1 | Гомель | Беларусь | 18 | −26 |
| 2016 (1) | Д2 | Гомель | Беларусь | 0 | 0 |
| 2016 (2) | Д2 | Ліда | Беларусь | 13 | −9 |
| 2017 | Д2 | Белшына | Беларусь | 24 | −23 |
| 2018 | Д2 | ЮАС | Беларусь | 28 | −37 |
| 2019 | Д2 | Нафтан | Беларусь | 14 | −18 |
| 2020 (1) | Д2 | Спадарожнік | Беларусь | 0 | 0 |
| 2020 (2) | Д1 | Гарадзея | Беларусь | 3 | −7 |
| 2021 | Д3 | Паперпрам | Беларусь | 12 | −9 |
| 2022 | Д3 | Паперпрам | Беларусь | 15 | −12 |
| 2023 | Д2 | Паперпрам | Беларусь | 31 | −55 |
|

Крыніцы
-------

1. ↑  Andrey Sakovich // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. 1 2
3. ↑  Вратарь Сакович покидает «Гомель» (руск.). *by.tribuna.com*.
4. ↑  Сакович продлил контракт с «Гомелем» (руск.). *by.tribuna.com*.
5. ↑  Cакович перешел в «Лиду» (руск.). *by.tribuna.com*.
6. ↑  Андрей Сакович покинул "Лиду" (руск.). *football.by* (20 снежня 2016). Праверана 25 сакавіка 2024.
7. ↑  Андрей Сакович стал игроком "Шахтера" (руск.). *football.by* (16 студзеня 2017). Праверана 25 сакавіка 2024.
8. ↑  "Шахтер" расторг контракт с Саковичем (руск.). *football.by* (15 сакавіка 2017). Праверана 25 сакавіка 2024.
9. ↑  Андрей Сакович стал игроком "Белшины" (руск.). *football.by* (21 сакавіка 2017). Праверана 25 сакавіка 2024.
10. ↑  Андрей Сакович подписал контракт с ЮАС (руск.). *football.by* (11 студзеня 2018). Праверана 25 сакавіка 2024.
11. ↑  Вратарь Сакович сменил "Нафтан" на "Спутник" (руск.). *football.by* (18 студзеня 2020). Праверана 25 сакавіка 2024.
12. ↑  Сакович покинул "Спутник" (руск.). *football.by* (3 ліпеня 2020). Праверана 25 сакавіка 2024.
13. ↑  Сакович продолжит выступать за "Бумпром" (руск.). *football.by* (5 сакавіка 2023). Праверана 25 сакавіка 2024.
14. ↑  Андрей Сакович покинул «Бумпром» (руск.). *bel.football* (25 студзеня 2024). Праверана 25 сакавіка 2024.

|  |  |
| --- | --- |
| ⚙️   Тэматычныя сайты | by.tribuna.com · FootballDatabase.eu · FootballFacts.ru · Soccerway · teams.by · Transfermarkt (ігрок) · Прэсбол |